ಜಲಮಸ್ತಿಷ್ಕರೋಗ ತಗಲಿರುವ ತಲೆಬುರುಡೆಗಳ ಬಗೆಗಿನ ಉಲ್ಲೇಖಗಳನ್ನು 2500 BCಯಿಂದ 500 ADಯವರೆಗಿನ ಪ್ರಾಚೀನ ಈಜಿಪ್ಟಿನ ವೈದ್ಯಕೀಯ ಸಾಹಿತ್ಯಕೃತಿಗಳಲ್ಲಿ ಕಾಣಬಹುದಾಗಿದೆ. 4ನೇ ಶತಮಾನ BCಯಲ್ಲಿ ಪ್ರಾಚೀನ ಗ್ರೀಕ್‌‌‌ ವೈದ್ಯ/ಚಿಕಿತ್ಸಕರಾದ ಹಿಪ್ಪೋಕ್ರೇಟ್ಸ್‌‌ರವರು ಜಲಮಸ್ತಿಷ್ಕ ರೋಗದ ಬಗ್ಗೆ ಮತ್ತಷ್ಟು ಸ್ಪಷ್ಟವಾಗಿ ವಿವರಣೆಯನ್ನು ನೀಡಿದ್ದರೆ, ಮತ್ತಷ್ಟು ನಿಷ್ಕೃಷ್ಟ ವಿವರಣೆಯನ್ನು ನಂತರ 2ನೇ ಶತಮಾನ ADಯಲ್ಲಿ ರೋಮನ್‌‌ ವೈದ್ಯ/ಚಿಕಿತ್ಸಕರಾದ ಗ್ಯಾಲೆನ್‌‌ರು ನೀಡಿದ್ದರು. ಬಾಹ್ಯವಾದ ತಲೆಬುರುಡೆಯೊಳಗಿನ ದ್ರವವನ್ನು ಜಲಮಸ್ತಿಷ್ಕರೋಗ ತಗಲಿರುವ ಮಕ್ಕಳ ತಲೆಬುರುಡೆಯಿಂದ ತೆಗೆದುಹಾಕುವ ಪ್ರಕ್ರಿಯೆಯನ್ನು ಸ್ಪಷ್ಟವಾಗಿ ವಿವರಿಸಿದ್ದ ಅರಬ್‌ ಶಸ್ತ್ರಚಿಕಿತ್ಸಾ ತಜ್ಞ, ಅಬು ಅಲ್‌-ಖಾಸಿಮ್‌‌ ಅಲ್‌‌‌-ಝಹ್ರಾವಿರವರು ರಚಿಸಿದ "ಅಲ್‌-ತಸ್ರಿಫ್‌" (1000 AD) ಎಂಬ ಕೃತಿಯಲ್ಲಿ ಜಲಮಸ್ತಿಷ್ಕ ರೋಗದ ಪ್ರಪ್ರಥಮ ವೈದ್ಯಕೀಯ/ಪ್ರಾಯೋಗಿಕ ವಿವರಣೆ ಹಾಗೂ ಶಸ್ತ್ರಚಿಕಿತ್ಸಾ ವಿಧಾನವು ಕಂಡುಬಂದಿರುತ್ತದೆ. ತನ್ನ ಕೃತಿಯ ನರಶಸ್ತ್ರಚಿಕಿತ್ಸಾ ರೋಗಗಳಿಗೆ ಸಂಬಂಧಪಟ್ಟ ಅಧ್ಯಾಯದಲ್ಲಿ ಈ ಬಗ್ಗೆ ವಿವರಿಸಿರುವ ಅವರು ಶೈಶವ ಜಲಮಸ್ತಿಷ್ಕ ರೋಗಕ್ಕೆ ಕಾರಣ ಪ್ರಸವದ ಸಮಯದಲ್ಲಿನ ಯಾಂತ್ರಿಕ ಸಂಕುಚನವು ಕಾರಣ ಎಂದು ತಿಳಿಸುತ್ತಾರೆ. ಆ ಬಗ್ಗೆ ಅವರು ಹೀಗೆ ಹೇಳುತ್ತಾರೆ:

ಬದಲಿ ಪರಿಚಲನೆ ಮಾರ್ಗ ಮತ್ತು ಇತರ ನರಶಸ್ತ್ರಚಿಕಿತ್ಸಾ ವಿಧಾನಗಳನ್ನು ಅಭಿವೃದ್ಧಿಪಡಿಸಲಾದ 20ನೇ ಶತಮಾನದವರೆಗೆ ಈ ರೋಗವು ಗುಣಪಡಿಸಲಾರದ್ದಾಗಿತ್ತು. ಇಂದಿನವರೆಗೂ ಈ ರೋಗ ಪರಿಸ್ಥಿತಿಗೆ ಯಾವುದೇ ಪರಿಹಾರ ಲಭ್ಯವಾಗಿಲ್ಲ; ಇದೊಂದು ಅಲ್ಪಮಾಹಿತಿ ಲಭ್ಯವಿರುವ ವೈದ್ಯಕೀಯ ಪರಿಸ್ಥಿತಿಯಾಗಿದ್ದು; ಜಲಮಸ್ತಿಷ್ಕ ರೋಗದ ಚಿಕಿತ್ಸೆಗಳನ್ನು ಸುಧಾರಿಸುವ ಬಗ್ಗೆ ಸಾಪೇಕ್ಷವಾಗಿ ಅಲ್ಪ ಪ್ರಮಾಣದ ಸಂಶೋಧನೆಗಳನ್ನು ಮಾತ್ರವೇ ನಡೆಸಲಾಗಿದೆ.

ಪಡೆದುಕೊಂಡ ವ್ಯಾಧಿ
ಅಭಿವೃದ್ಧಿಶೀಲ ರಾಷ್ಟ್ರಗಳಲ್ಲಿ ಬದಲಿ ಪರಿಚಲನೆ ಮಾರ್ಗ ಚಿಕಿತ್ಸೆಗಳು
ರೋಗಶಾಸ್ತ್ರ
ಇತಿಹಾಸ